**Упраўленне адукацыі Ваўкавыскага**

**раённага выканаўчага камітэтата**

**Дзяржаўная ўстанова адукацыі**

**“Ізабелінскі навучальна-педагагічны комплекс**

**дзіцячы сад-сярэдняя школа”**

**Пошукава-даследчая акцыя**

**"Гісторыя Перамогі**

**ў маёй сям'і"**

"Не зарасце памяць

забыццём"

**Выканала: вучаніца VIII класа,**

 **Пракапышына Карына Аляксандраўна**

 **Кіраўнік: настаўнік гісторыі,**

 **Луговіч Уладзімір Іосіфавіч**

**Ізабелін**

**2019**

**Не зарасце памяць забыццём**

*Рады радзеюць ветэранаў,*

*Салдат Айчыннае вайны,*

*У смяротны бой ішлі яны,*

*Край ратавалі ад тыранаў.*

*В.Хмара*

На жаль, усё менш застаецца побач з намі непасрэдных сведкаў той вайны.

Няма ўжо сярод нас і Мушчука Пятра Мікалаевіча, майго прадзядулі з в. Ізабелін, хоць яму было наканавана лёсам прайсці праз пекла вайны і ў мірны час сумленнай працай служыць на карысць грамадству (фота 1).

Вось што ён успамінаў пра той цяжкі і жудасны час: “Наша сям’я Мушчукоў: бацька Мікалай Гардзеевіч, маці Яўгенія Пятроўна і трое іх дзяцей - два сыны і дачка перад вайной жылі на хутары Крамяніца-Дольная, што знаходзіцца за Замкавым лесам. Вайна застала нас знянацку, выехаць не паспелі. А галоўныя выпрабаванні акупацыяй былі яшчэ наперадзе. Гэта толькі гаворыцца, што чалавек -гаспадар свайго жыцця. Які лёс яму наканаваны, ніхто не ведае. Тым больш у вайну.

У той майскі дзень 1943 года я адправіўся ў Ваўкавыск. Была нядзеля -святочны дзень у храме. Каб ведалі бацькі, што іх сын ужо не вернецца дахаты не толькі ў той дзень, але і на доўгія гады, то мусіць, адгаварылі б мяне адпраўляцца ў горад, хай бы лепш сядзеў дома. Каб ведалі…

У той дзень у горадзе ішла аблава на моладзь. Заганялі на станцыю, грузілі ў таварняк і адпраўлялі ў Германію. У такі эшалон трапіў і я. Апынуўся ж у выніку на ўзбярэжжы Балтыкі, на Кушскай касе.

Я дастаўся як дармовы работник маладой яшчэ гаспадыні. Ёй было 36 гадоў. Муж служыў у арміі. А яна засталася з трыма дзецьмі: сыну было толькі чатыры гады, а дочкам - шэсць і дзевяць. А для гаспадаркі былі патрэбны работнікі. Было ў гаспадарцы васемнаццаць гектараў зямлі, трымалі пару коней і свіней, тры каровы. I птушкі свойскай хапала: па дзве-тры штукі курэй і гусей, качак і нават індыкаў.

Працавалі ў полі і на іншых работах па гаспадарцы я і яшчэ адна дзяўчына, таксама вывезеная з Беларусі. Болып за год давялося там парабкаваць. Ужо пад канец лета наступнага 1944 года фронт усё бліжэй прасоўваўся да прускіх межаў. Тутэйшым жыхарам было загадана на выпадак магчымай эвакуацыі на захад Германіі як мага хутчэй убраць ураджай. Усё ж паспелі абмалаціць усё збожжа і адправіць для пагрузкі на судны ў порт Тыльзіт (цяпер гэта горад Савецк Калінінградскай вобласці).

А фронт ужо напамінаў пра сябе кананадай. Там работнікаў навакольных гаспадарак тэрмінова кінулі на зямельныя работы - капаць супрацьтанкавыя акопы.

Але, як вядома, пераможны наступ савецкіх войскаў ужо нішто не магло стрымаць. Як толькі прыйшло вызваленне, рушылі "остарбайтары" на ўсход. Дабраліся да Шаўляя. А там нас ужо чыгункаю павезлі на Вільнюс, а затым у Беларусь. Так трапіў я ў Брэст. Як прыйшлі нашы ў ліпені 1944 года, стаў салдатам і я, хоць было мне ўжо за сорак. Трапіў я на трэці Беларускі фронт, войскі якога ўдзельнічалі ў баях ва Усходняй Прусіі, узяцці Кёнігсберга. 3 Брэста мой шлях пралёг да горада Хельм, дзе у жніўні 1944 года пачала фарміравацца дывізія імя Ванды Васілеўскай. I хоць я быў беларус, але добра ведаў польскую мову, бо якраз перад вайной скончыў настауніцкую семінарыю ў Беластоку. Ды і наогул у новым фарміраванні Войска Польскага было нямала прадстаўнікоў іншых нацыянальнасцей. А баявыя дзеянні дывізіі пачаліся ў сярэдзіне студзеня 1945 года пры вызваленні Варшавы. У мяне і медаль польскі ёсць за ўдзел у баях за вызваленне сталіцы (таксама як і медалі за ўзяцце Берліна і за перамогу над Германіяй).

Пасля Варшавы былі баі пад Шчэцынам. У складзе першага Беларускага фронту дывізія фарсіравала Одэр і Нісу. А затым яе перадалі першаму Украінскаму фронту. Ужо з яго войскамі дайшлі да Дрэздэна. Там і быў я паранены. I не ў час бою, а пасля яго. Як цяпер памятаю, 24 красавіка гэта было пад гарадком Баўтэнам. Гарачы дзень выдаўся; і надумалі хлопцы выкупацца. Толькі дабраліся да ракі, а тут трэба ж так здарыцца, сямёрка нямецкіх самалётаў наляцела, пачалі бамбіць. Асколкам адной з бомб і параніла мяне ў правае плячо.

Раненне аказалася не вельмі цяжкім, і застаўся капрал Мушчук у страі(фота 2). Тут, пад Дрэздэнам, і Перамогу сустрэў. Але для мяне вайна не скончылася. Ужо пасля Перамогі маю часць перавялі ў Судэты. Там, на тэрыторыі Чэхаславакіі, яшчэ не хацела здавацца групоўка нямецкіх войскаў. Баі з імі зацягнуліся аж да 21 мая.

Адгрымела вайна. Аднак служба мая працягвалася да 1947 года. Вялікі гарнізон польскіх войскаў знаходзіўся ў гарадку Острув-Велікапольскі каля Познані. Там я і служыў. Там па заканчэнні службы прапанавалі мне застацца, з адпаведнай сацыяльнай дапамогай як удзельніку вайны ў польскай арміі.

Не, не мог я на гэта даць згоду. Неймаверна цягнула дахаты. Столькі ж часу не быў дома. Так хацелася пабачыць бацькоў, брата, сястру. А вярнуушыся, даведаўся, што і бацьку з братам таксама вайна не абмінула, і яны былі салдатамі. олькі розных армій, хоць і ваявалі з адным ворагам - фашызмам.

Брата Генадзя спаткаў амаль такі ж лёс, як4 і мяне. Ён таксама быў вывезены на прымусовыя работы, трапіў аж у Аўстрыю. Былі там вязні-шахцёры розных краін, акупаваных гітлераўцамі. Генадзь там пасябраваў задным французам. Ім удалося Ўцячы з шахты і дабрацца ў Францыю. А там беларускі хлапец аказаўся ў арміі, якую фарміраваў генерал дэ Голь. Як вярнуўся брат дадому, надта ўсе радаваліся. Аяшчэ помню, як усім спадабалася яго французская вайсковая форма, такая была прыгожая.

Цяпер ужо няма ні бацькоў, ні брата. Ды і я сам амаль чвэрць стагоддзя на пенсіі. А да гэтага больш за тры дзесяткі гадоў аддаў любімай справе, выбранай на ўсё жыццё-працы настаўнікам у Драгічанскай і Ізабелінскай школах(фота 3).

Ну а з боку мясцовых уладаў на няўвагу, як гаворыцца, грэх скардзіцца. Яны з вялікай павагай ставяцца да нас-ветэранаў вайны.”

Гэтыя ўспаміны майго прадзядулі перадала мая мама, яны мне вельмі запомніліся і запалі ў душу. Памяць аб ім назаўжды захаваецца ў маім сэрцы і сэрцы маіх землякоў, усіх, хто яго ведаў і паважаў(фота 4).